Съдържание
Индекс 🔎︎

# Етикети

Задайте текста на етикета и изберете размера на хартията.

За достъп до тази команда...

Изберете раздела Файл - Нов - Етикети - Етикети.

## Надпис

Въведете или поставете текста, който желаете да се изпише на етикета или етикетите.

### Текст на етикета

Въведете текста, който желаете да се изпише на етикета. Също така можете да вмъкнете поле от база от данни.

### Адрес

Създава етикет с вашия обратен адрес. Текстът, въведен в полето Текст на етикета, се губи.

За да промените обратния си адрес, изберете LibreOffice - PreferencesИнструменти - Настройки - LibreOffice и отворете раздела Данни за потребител.

### База от данни

Изберете базата от данни, която желаете да използвате като източник на данни за етикета.

### Таблица

Изберете таблицата от БД, съдържаща полето или полетата, които желаете да ползвате в етикета.

### Поле от БД

Изберете желаното поле от БД и щракнете върху стрелката отляво, за да вмъкнете полето от БД в текстовото поле Текст на етикета.

В текстовото поле Текст на етикета името на полето от БД е заградено в скоби. Ако желаете, можете да разделите полетата от БД с интервали. Натиснете Enter, за да вмъкнете поле от БД на нов ред.

## Формат

Можете да изберете предварително зададен формат за етикета или да зададете свой размер в раздела Формат.

### Непрекъсната

Отпечатва етикети върху непрекъсната хартия.

### Лист

Отпечатва етикети върху отделни листи.

### Марка

Изберете марката на хартията, която желаете да използвате. За всяка марка са налице различни размери.

### Тип

Изберете желания формат на хартията. Наличните формати зависят от марката, избрана в списъка Марка. Ако желаете да използвате ваш собствен формат, изберете [По избор] и щракнете върху раздела Формат, за да го дефинирате.

### Информация

Типът на хартията и размерите на етикета се полазват в долната част на областта Формат.